**Μαρόκο, πλήρης Γύρος**

**Πλήρες και μοναδικό οδοιπορικό στα top αξιοθέατα της χώρας**

Το Μάρτιο ταξιδεύουμε στο Μαρόκο, όπου θα ζήσουμε μία αυθεντική περιπέτεια, σε μία ανεπανάληπτη ταξιδιωτική αποστολή στα χνάρια των σουκ, των αμμόλοφων της Σαχάρας και των Αυτοκρατορικών πόλεων.

Μυριάδες χρώματα, αρώματα και μπαχάρια σας καλωσορίζουν στο Μαρόκο, όπου η πλούσια Αφρικανική κουλτούρα συναντάει την πολύχρωμο Αραβικό πολιτισμό. Η άκρη της γης και ο Άτλαντας με τα μήλα των Εσπερίδων, που τα έκλεψε ο Ηρακλής, για τους αρχαίους Έλληνες. Χώρα παραμυθένια, που σε συναρπάζει και σε στροβιλίζει σε μαγικούς ρυθμούς. Η Καζαμπλάνκα, μια πόλη σελίδα στην ιστορία του κινηματογράφου. Η Φεζ, το θρησκευτικό κέντρο με το αρχαιότερο σε συνεχή λειτουργία πανεπιστήμιο στον κόσμο. Το Μαρακές, η πόλη που δεν κοιμάται ποτέ, με την πλατεία των θαυμάτων. Η Ταγγέρη, η πύλη της Μεσογείου. Ο χιονοσκέπαστος Άτλαντας, η αχανής Σαχάρα και λίγο πιο πέρα ο Ατλαντικός ωκεανός και η γαλήνια Μεσόγειος.

Απολαύστε ένα μοναδικό ταξιδιωτικό οδοιπορικό και γνωρίστε τις τοπικές παραδόσεις των Βερβέρων, τις υπαίθριες αγορές-σουκ, την τοπική μουσική και γαστρονομία!

**ΔΕΥ** 3 Μαρτίου – **ΔΕ** 17 Μαρτίου 2025 - **15 ημέρες**

με **3.290 €** / άτομο

(συμπεριλαμβάνονται οι φόροι αεροδρομίων)

****

**Τα Highlights του ταξιδιού μας**

1. Μοναδικό ταξιδιωτικό πρόγραμμα, που περιλαμβάνει τον πλήρη γύρο όλων των σημαντικών προορισμών
2. Ξενάγηση στα εμβληματικά αξιοθέατα των πόλεων: Μαρακές, Φεζ, Μεκνές, Ταγγέρη, Ραμπάτ και Καζαμπλάνκα
3. Επίσκεψη των μαγευτικών κήπων Majorelle στο Μαρακές
4. Μοναδική εμπειρία της πτήσης με αερόστατο με φόντο την επιβλητική οροσειρά του Άτλαντα
5. Διάσχιση της οροσειράς του Άτλαντα με υπέροχη πανοραμική θέα και της διαδρομής των 1.000 κάσμπα
6. Ξενάγηση μέσα στην κάσμπα της Αϊτ Μπεν Χαντού
7. Ξενάγηση μέσα στον Ρωμαϊκό αρχαιολογικό χώρο της Βολουμπίλις
8. Περιήγηση στην πανέμορφη παραθαλάσσια πόλη της Εσσαουίρα
9. Περιήγηση στη διάσημη Μπλε πόλη Σεφσάουεν
10. Περιήγηση της Ουαρζαζάτ, της πύλης για την έρημο της Σαχάρας
11. Είσοδος και ξενάγηση στο επιβλητικό τζαμί του Χασάν II στη Καζαμπλάνκα
12. Διαμονή στην κοιλάδα του ποταμού Νταντές με στάση στο φαράγγι Τόντρα
13. Βόλτα με καμήλες μέσα από τους αμμόλοφους της Σαχάρα
14. Διανυκτέρευση κάτω από τα αστέρια, μέσα σε πολυτελή camp με Βερβέρικη φιλοξενία

**Τιμές και Παροχές**

|  |  |  |
| --- | --- | --- |
| Αναχώρηση | ΤΕΛΙΚΗ Τιμή σε δίκλινο | Επιβάρυνση Μονόκλινου |
| **3/ΜΑΡ**  15 ημέρες | **3.290 €** | **595 €** |

|  |
| --- |
| \*Ένα ταξίδι… μια τιμή ! Όλες οι τιμές μας είναι **ΤΕΛΙΚΕΣ** και **ΠΕΡΙΛΑΜΒΑΝΟΥΝ** τους **φόρους αεροδρομίων** |

**Τα προτεινόμενα ξενοδοχεία**

|  |  |  |
| --- | --- | --- |
| Προορισμός | Ξενοδοχεία/ Lodge 4\* & 5\* | Διανυκτερεύσεις |
| Μαρακές | **Hotel Adam Park** ή παρόμοιο | Τέσσερις (3-7/3) |
| Νταντές | **Xaluca Dades** ή παρόμοιο | Μία (7-8/3) |
| Μερζούγκα, έρημος Σαχάρα | **Xaluca Camp** ή παρόμοιο | Μία (8-9/3) |
| Φεζ | **Heritage Hotel** ή παρόμοιο | Τρεις (9-12/3) |
| Ταγγέρη | **Barcelo Hotel** ή παρόμοιο | Δύο (12-14/3) |
| Ραμπάτ | **Barcelo Hotel** ή παρόμοιο | Μία (14-15/3) |
| Καζαμπλάνκα | **Idou Anfa** ή παρόμοιο | Μία (15-16/3) |
| Μαρακές | **Hotel Adam Park** ή παρόμοιο | Μία (16-17/3) |

**Αεροπορικό δρομολόγιο, Α3 – Aegean Airlines**

|  |  |  |  |
| --- | --- | --- | --- |
| **Ημερομηνία** | **Αριθμός πτήσης** | **Δρομολόγιο** | **Ώρες πτήσεων** |
| 3/ΜΑΡ | Α3 738 | **Αθήνα** – Μαρακές | 08.55 – 11.30 |
| 17/ΜΑΡ | Α3 739 | Μαρακές - **Αθήνα** | 12.25 – 18.30 |

Σημείωση: Οι ώρες είναι τοπικές. Τα δρομολόγια ενδέχεται να αλλάξουν μέχρι την οριστική έκδοση

**ΠΕΡΙΛΑΜΒΑΝΕΤΑΙ**

* Αεροπορικά εισιτήρια σε οικονομική θέση από και προς την Αθήνα με απευθείας πτήσεις της Aegean
* Φόροι αεροδρομίων & επίναυλος καυσίμων
* Μία αποσκευή 23κιλών και μία χειραποσκευή 7κιλών ανά άτομο
* Διαμονή σε ξενοδοχεία-lodges 4\* και 5\*, όπως αναφέρονται παραπάνω
* Ημιδιατροφή καθημερινά
* Μεταφορές και περιηγήσεις, σύμφωνα με το αναλυτικό πρόγραμμα
* **Είσοδοι στα μουσεία και τα αξιοθέατα με βάση το αναλυτικό πρόγραμμα**
* **Πτήση με αερόστατο στο Μαρακές**
* **Έλληνας έμπειρος αρχηγός-συνοδός της αποστολής**
* **Αγγλόφωνος τοπικός επαγγελματίας ξεναγός κατά τη διάρκεια των ξεναγήσεων**
* **Ατομική ταξιδιωτική ασφάλεια basic της Interamerican (ισχύει για ηλικίες έως 75 ετών)**
* 24ωρο τηλέφωνο ανάγκης **& Ασφάλεια αστικής ευθύνης & ΦΠΑ**

**ΔΕΝ ΠΕΡΙΛΑΜΒΑΝΕΤΑΙ**

* Προσωπικά έξοδα/ Φιλοδωρήματα (προτεινόμενο ποσό 3 Δολάρια ανά ημέρα)/ Αχθοφορικά
* **A store with different kinds of food

  Description automatically generated**A large crowd of people in a city

  Description automatically generatedΕσωτερικό δρομολόγιο Θεσσαλονίκη – Αθήνα μετ’ επιστροφής, ενδεικτικό κόστος 150 € ανά άτομο

**Καθημερινό πρόγραμμα**

**1η Ημέρα, 3 Μαρτίου 2025: Αθήνα – Μαρακές**

Συγκέντρωση στο αεροδρόμιο και απευθείας πτήση για το διεθνές αεροδρόμιο Μενάρα του Μαρακές. Τα ζωηρά χρώματα του πολύβουου σουκ, το κόκκινο χρώμα στους τοίχους της Μεδίνας (παλιά πόλη), τα ανακατεμένα αρώματα από τα χιλιάδες μπαχαρικά και οι ήχοι των παραμυθάδων, των πυροφάγων και των γητευτών των φιδιών κάνουν το Μαρακές το πιο εξωτικό μέρος του κόσμου. Από την άλλη, λίγο πιο πέρα από την εξωτική μελωδία της Μεδίνας, στο Γκιλίζ ή Ville Nouvelle (Νέα πόλη), όπως την αποκαλούν οι ντόπιοι, ζευγάρια κλείνουν τραπέζι σε μοδάτα εστιατόρια, παρέες ξενυχτούν τσουγκρίζοντας μοχίτο στα μπαρ και αστραφτερά κάμπριο ανεβοκατεβαίνουν στις λεωφόρους της πόλης. Το Μαρακές είναι από μόνο του ένας προορισμός. Τόσο Ανατολή και τόσο Δύση, τόσο Ευρώπη και τόσο Αφρική, τόσο κοντά και τόσο μακριά ταυτόχρονα. Το Μαρακές είναι όλα αυτά που σας φέρνουν στον νου τα ανατολίτικα παραμύθια, αλλά ταυτόχρονα είναι και ένας άκρως κοσμοπολιτικός προορισμός, με τα café του, τις γκαλερί μοντέρνας τέχνης, τα υπέροχα πάρκα του, τα αρτιστίκ μπαράκια, στα οποία ξενυχτούν μέχρι τις πρώτες πρωινές ώρες και τα εξαιρετικά εστιατόρια. Δεν είναι τυχαίο που η δεύτερη γλώσσα της χώρας είναι τα Γαλλικά. Όλος αυτός ο κοσμοπολίτικος αέρας δεν αφήνει κανέναν ταξιδιώτη ασυγκίνητο. Έτσι αφού τακτοποιηθούμε στα δωμάτιά μας στο ξενοδοχείο μας θα έχουμε την ευκαιρία για μια πρώτη γνωριμία με την «κόκκινη πόλη», κάνοντας μια βόλτα στην κεντρική πλατεία Τζεμάα Ελ Φνα. Δείπνο και διανυκτέρευση.

**2η Ημέρα, 4 Μαρτίου 2025: Μαρακές, ξενάγηση της πόλης**

Μετά το πρωινό μας, ξεκινάει η ολοήμερη ξενάγηση του Μαρακές, του Μαργαριταριού του Νότου, της δεύτερης από τις τέσσερις Αυτοκρατορικές πόλεις του Μαρόκο. Κατά τη διάρκεια της ξενάγησής μας θα θαυμάσουμε τα τείχη της πόλης και το παλάτι Μπαχία. Στο Μαρακές, εξάλλου, βρίσκονται και αρκετά από τα λαμπρότερα οικοδομήματα ολόκληρου του Μαρόκου, όπως το ξακουστό τζαμί με τον εντυπωσιακό μιναρέ Κουτουμπία (κουτούμπ στα αραβικά σημαίνει «βιβλία»). Το μεγαλύτερο όμως, δέλεαρ είναι ένα από τα πιο όμορφα σημεία της πόλης, όπου είναι ο κήπος και τα δύο οικήματα που ανήκαν κάποτε στον Γάλλο ζωγράφο Ζακ Μαζορέλ, ο οποίος τους έδωσε και το όνομά του. Ο Μαζορέλ είχε εγκατασταθεί στο Μαρακές το 1917 και σταδιακά άρχισε να δημιουργεί ένα υπέροχο άλσος με σπάνια φυτά. Ήταν τέτοιο το μεράκι του, που έγινε ειδικός στην κηποτεχνική και έφτιαξε μια έκταση που έκοβε την ανάσα με την ομορφιά της. Μέσα σε αυτήν κτίστηκε ένα σπίτι σύμφωνα με την παραδοσιακή μαυριτανική αρχιτεκτονική. Οι κήποι Μαζορέλ αγοράστηκαν από τον διάσημο σχεδιαστή μόδας Yves Saint Lorent, στους οποίους διασκορπίστηκε η τέφρα του μετά το θάνατο του. Στη συνέχεια, θα επισκεφθούμε τα δαιδαλώδη σουκ και, φυσικά, τη θρυλική κεντρική πλατεία Τζεμάα ελ Φνα, που είναι η μεγαλύτερη πλατεία-αγορά του αραβικού κόσμου. Για πολλούς αιώνες η πόλη αυτή ήταν ένα ονομαστό εμπορικό κέντρο. Βέρβεροι, Άραβες, Νομάδες και αυτόχθονες από το κοντινό όρος Άτλας συνέρρεαν στη χαώδη κεντρική πλατεία. Σήμερα φαίνεται ότι ελάχιστα έχει αλλάξει και τα ψώνια είναι πάντα ένας καλός λόγος για να επισκεφθείτε τη Μεδίνα του Μαρακές, δηλαδή την παλιά συνοικία. Θα αφεθούμε στη δίνη του λαβύρινθου αυτής της περιοχής και στα σκοτεινά στενά σοκάκια, όπου ο ουρανός κρύβεται πίσω από χαλιά που κρέμονται από ψηλά, θα ανακατευτούμε με τους πολυάριθμους μικροπωλητές, τους ζογκλέρ, τους μουσικούς γκνάουα και τους φαρμακοτρίφτες. Θα ξελογιαστούμε από τους γυρολόγους και τους επιδέξιους εμπόρους που στριμωγμένοι ο ένας δίπλα στον άλλο πουλούν από παραδοσιακά μπαμπούς (ζωηρόχρωμα κίτρινα πασούμια) έως διακοσμητικά σιδερένια φανάρια. Αν είστε λάτρεις των μπαχαρικών και των βοτάνων, στις αγορές τους θα βρείτε ό,τι πιο εξεζητημένο και δυσεύρετο καρύκευμα υπάρχει. Οι βοτανοπώλες προσφέρουν ελιξίρια και λοσιόν που θεραπεύουν όλες τις παθήσεις. Επιστροφή στο ξενοδοχείο, δείπνο και διανυκτέρευση.

**3η Ημέρα, 5 Μαρτίου 2025: Μαρακές, ολοήμερη εκδρομή στην Εσσαουίρα**

Μετά το πρωινό μας, αναχωρούμε για την πόλη του Ατλαντικού Ωκεανού, την Εσσαουίρα. Με ενδιάμεση στάση σε ένα από τα πιο πολυφωτογραφημένα σημεία του Μαρόκου με τα δέντρα Άργκαν με τα κατσίκια επάνω στα κλαριά του δέντρου να φωτογραφίζονται καθημερινά από χιλιάδες τουρίστες. Η Εσσαουίρα, που σημαίνει «μικρή εικόνα» στα αραβικά, είναι μια παραθαλάσσια περιοχή του Ατλαντικού ωκεανού θυμίζοντας μας κάποιο Ελληνικό κυκλαδίτικο νησί. Φημίζεται για τα εξαιρετικά θαλασσινά της και τις περίτεχνες αγορές της. Η περιήγησή μας περιλαμβάνει την εξερεύνηση της πολύβουης μεντίνα, ενώ θα θαυμάσετε τοπικές αγορές και τις όμορφες οχυρώσεις της παλιάς πόλης. Νωρίς το απόγευμα επιστροφή στο Μαρακές. Δείπνο και ξεκούραση.

**4η Ημέρα, 6 Μαρτίου 2025: Μαρακές, βόλτα με αερόστατο πάνω από την οροσειρά του Άτλαντα**

A hot air balloon in the air

Description automatically generatedΣήμερα ξεκινάμε πολύ νωρίς για μία από τις κορυφαίες υπαίθριες δραστηριότητες του ταξιδιού μας. Θα απολαύσουμε την μοναδική εμπειρία της βόλτας με αερόστατο, που ξεκινά πάνω από τη μαγευτική πόλη του Μαρακές. Καθώς ανεβαίνουμε, θα δείτε την πόλη να λούζετε με μια χρυσή απόχρωση πάνω από τα αρχαία παλάτια, τα πολυσύχναστα σουκ και τα μαγευτικά βουνά του Άτλαντα. Μετά τη βόλτα μας θα επισκεφθούμε ένα από τα Βερβέρικα χωριά του Άτλαντα, για να γνωρίσουμε την καθημερινή ζωή και να μαγευτούμε από τη φυσική ομορφιά του τοπίου. Επιστροφή στο Μαρακές, δείπνο και διανυκτέρευση.

**5η Ημέρα, 7 Μαρτίου 2025: Μαρακές – Αΐτ Μπεν Χαντού – Καστροπολιτεία Κασμπάχ – Ουαρζαζάτ – Νταντές**

A person in a turban standing on a red rug in the desert

Description automatically generatedΠρωινό στο ξενοδοχείο. Το ταξίδι μας όμως στο Μαρόκο δεν θα είναι πλήρες αν δεν ανακατευτούμε με την έρημο Σαχάρα. Η χώρα γίνεται ακόμα πιο εξωτική και απόκοσμη όταν περιπλανηθεί κανείς στα εντυπωσιακά τοπία των απέραντων αμμόλοφων. Η διαδρομή μας προς ανατολή, έχει χαραχθεί έτσι ώστε να περνάει υποχρεωτικά από την οροσειρά του Άτλαντα, τη μεγαλύτερη οροσειρά της Βόρειας Αφρικής, που χωρίζει το Μαρόκο στα δύο. Ο οδικός άξονας που θα διανύσουμε κατασκευάστηκε αρχικά από τη γαλλική Λεγεώνα των Ξένων και θα μας οδηγήσει στην ψηλότερη οδική διάβαση Τίζιν Τίσκα, σε υψόμετρο 2.260 μέτρων, μέσα από τοπία άγριας ομορφιάς, μέσα από χωριά και μισογκρεμισμένες κάσμπα. Συνεχίζουμε με προορισμό το οχυρωμένο χωριό Αΐτ Μπεν Χαντού - προστατευόμενο από την UNESCO - με τις χαρακτηριστικές πλινθόκτιστες κάσμπα. Ένα απίστευτο αντιπροσωπευτικό σκηνικό του πολεμικού παρελθόντος των πολλών και διαφορετικών φυλών του νότιου Μαρόκου. Η καφεκόκκινη καστροπολιτεία Κασμπάχ, που σκαρφαλώνει στην πλαγιά του λόφου, είναι ανησυχητικά γνώριμη, και η πιο μεγαλειώδης πόλη που έχει υπάρξει ή θα υπάρξει ποτέ. Η φαντασμαγορική Qarth, στο «Game of Thrones» ήταν στην πραγματικότητα το Αΐτ Μπεν Χαντού. Θα σκαρφαλώσουμε στο ψηλότερο σημείο του κάστρου, κάνοντας ζιγκ-ζαγκ στα ανηφορικά χωμάτινα δρομάκια του, ανάμεσα στα χαμηλά καφεκόκκινα σπίτια. Ύστερα θα θαυμάσουμε τη συγκλονιστική θέα στον εντυπωσιακό φοινικώνα που απλώνεται από τη μία, και την απεραντοσύνη της ερήμου από την άλλη. Ο ντόπιος ξεναγός μας θα μας δείξει με περηφάνια την αρένα στην οποία γυρίστηκε η ταινία «Ο μονομάχος». Το χωμάτινο αυτό κάστρο, κομμάτια του οποίου έχουν την τεχνοτροπία οικημάτων της Υεμένης, υπήρξε επίσης σκηνικό των ταινιών «Ο Ιησούς από τη Ναζαρέτ» και «Το διαμάντι του Νείλου». Στη συνέχεια της διαδρομής μας θα δούμε την περίφημη πόλη Ουαρζαζάτ. Εδώ το καφέ της ερήμου κυριαρχεί παντού, ακόμα και στις χωμάτινες κάσμπα (αρχοντικά, κάστρα) όπου θα έχουμε χρόνο για ξενάγηση. Συνεχίζοντας στον αλλοτινό δρόμο των καραβανιών, θα προχωρήσουμε ανατολικά, κατά μήκος της κοίτης του, ακολουθώντας το μονοπάτι των «χιλίων κάσμπα», όπως αποκαλούν οι ντόπιοι τη διαδρομή αυτή. Θα βρεθούμε σε οάσεις, σε τοπικούς οικισμούς και σε χωριά με τα χαρακτηριστικά πλινθόκτιστα σπίτια, που ξεφυτρώνουν ανάμεσα από διάσπαρτους κοκκοφοίνικες. Η διαδρομή μας θα ολοκληρωθεί φτάνοντας στην πόλη Νταντές, όπου βρίσκεται και το ξενοδοχείο μας. Τακτοποίηση και δείπνο στο ξενοδοχείο μας. Διανυκτέρευση.

**6η Ημέρα, 8 Μαρτίου 2025: Νταντές – Κοιλάδα Τόντρα – Μερζούγκα – Camel Ride στην Έρημο Σαχάρα & Διανυκτέρευση στην έρημο με συντροφιά τα αστέρια**

A group of people around a fire

Description automatically generatedΜετά το πρωινό μας θα αναχωρήσουμε με κατεύθυνση προς την μεγαλειώδη έρημο. Στη διαδρομή μας θα συναντήσουμε την πόλη Τινγκίρ όπου και θα ξεναγηθούμε στο φοινικόδασος. Έπειτα κατευθυνόμαστε στην Κοιλάδα Τόντρα. Από το στενό πέρασμα που θα βρούμε στον δρόμο μας θα μπούμε στο φαράγγι πεζοί και θα θαυμάσουμε τις βραχώδεις απότομες πλαγιές, αλλά κυρίως τη δύναμη της φύσης. Στη συνέχεια κατευθυνόμαστε προς την πόλη Μερζούγκα, η οποία θεωρείται το εφαλτήριο για την περιπέτεια μας στην έρημο Σαχάρα. Θα ανέβουμε στις καμήλες για μια μοναδική εμπειρία Camel Ride στην έρημο, για να ξυπνήσουμε μνήμες από τον Λόρενς της Αραβίας. Με τις καμήλες θα διασχίσουμε τη βραχώδη περιοχή, με τους κοκκινωπούς αμμόλοφους. Στην πορεία μας θα θαυμάσουμε τις ουράνιες αποχρώσεις στους ατέλειωτους αμμόλοφους που απλώνονται μπροστά μας την ώρα που πέφτει το δειλινό. Μια εμπειρία ζωής απλώς και μόνο να βρεθεί κανείς εκεί στην ησυχία και την απεραντοσύνη της απρόβλεπτης Σαχάρας ή να βουλιάξει στην ατελείωτη άμμο, με τις εκπληκτικές ενδυμασίες των Βερβέρων, τα σκαμμένα από τον ήλιο πρόσωπά τους και τα μάτια που μέσα τους καθρεπτίζεται όλη η έρημος. Εκεί θα μας καλωσορίσουν οι Βέρβεροι με τοπικό τσάι και τραγούδια ιδιαίτερης χαράς και τιμής στον τόπο τους. Στη συνέχεια θα δειπνήσουμε σε μια από τις τέντες του camp. Ακολουθεί γλέντι με αναμμένη φωτιά στην μέση, κάτω ακριβώς από το φεγγάρι και δισεκατομμύρια αστέρια να μας συντροφεύουν. Διανυκτέρευση σε παραδοσιακή κατασκήνωση (camp) κάτω από τα αστέρια της ερήμου, αδιαμφισβήτητα μια μοναδική εμπειρία ζωής.

**7η Ημέρα, 9 Μαρτίου 2025: Ερφούντ – Μιντελτ - Φεζ**

Μετά το πρωινό, αναχώρηση για μια ολοήμερη οδική μεταφορά στη Φεζ μέσω της γραφικής Βερβέρικης ορεινής πόλης Μιντελτ, δίπλα στην κορυφή Jbel Ayachi (με κορυφή στα 3722 μ.). Η περιοχή αυτή χαρακτηρίζεται από το δικό του ακραίο μικροκλίμα, με πολύ κρύο το χειμώνα και εξαιρετικά ζεστό καλοκαίρι. Συνεχίζουμε μέσω του μέσου Άτλαντα και του Ιφράν, γνωστό ως η Μαροκινή Ελβετική πόλη, λόγω του χειμερινού χιονοδρομικού θερέτρου. Άφιξη στη Φεζ και τακτοποίηση στα δωμάτια. Δείπνο και διανυκτέρευση στο ξενοδοχείο.

**8η Ημέρα, 10 Μαρτίου 2025: Φεζ, ξενάγηση της πόλης**

An aerial view of a city

Description automatically generated Πρωινό και ξεκινάμε την ξενάγηση της παλαιότερης από τις Αυτοκρατορικές πόλεις του Μαρόκο, της μοναδικής Φεζ, κέντρο διανόησης και πνευματική πρωτεύουσα του Ισλάμ στη Δύση. Θα ξεκινήσουμε την περιήγησή μας από τις απαστράπτουσες πύλες των Βασιλικών Ανακτόρων που βρίσκονται δίπλα από την μεντίνα της «νεότερης» Φεζ ελ Τζντίντα. Στη συνέχεια θα περάσουμε από τις παλιές πύλες Μπαμπ Μπουτζλούντ για να διεισδύσουμε στον λαβύρινθο της Φεζ ελ Μπαλί. Εδώ θα δούμε τις μεντράσες (κορανικές σχολές) Αλ Αταρίν ή Μπου Ανάνια, το συντριβάνι Νετζαρίν, το μαυσωλείο του Μουλάι Ιντρις, το τζαμί Καραουίν. Θα επισκεφθούμε ακόμη τα γραφικά βαφεία και θα παρατηρήσουμε από ειδική εξέδρα τις δραστηριότητες στα περιβόητα βυρσοδεψεία της Φεζ. Στη συνέχεια θα δούμε τη μοντέρνα Φεζ Τζντιντ και θα υπάρχει χρόνος ελεύθερος για να χαθείτε στον λαβύρινθο των σουκ της παλιάς πόλης. Δείπνο και ξεκούραση.

**9η Ημέρα, 11 Μαρτίου 2025: Φεζ, ολοήμερη εκδρομή Βολουμπίλις & Μεκνές**

Πρωινό στο ξενοδοχείο και ξεκινάμε για την Μεκνές, μέσω της ιερής πόλης Μουλάι Ιντρίς, τόπο προσκυνήματος, καθώς είναι το σημείο ταφής του Moulay Idriss I, του ιδρυτή της δυναστείας των Ιντρισίδων και της Φεζ, μιας από τις πιο σεβαστές προσωπικότητες του Μαρόκου. Για τον λόγο αυτό μέχρι και πριν από 70 χρόνια, απαγορευόταν η είσοδος στην πόλη σε μη μουσουλμάνους. Μετά την πανοραμική θέα της πόλης, συνεχίζουμε για την ρωμαϊκή πόλη Βολουμπίλις, μνημείο παγκόσμιας κληρονομιάς της UNESCO, περίφημη για τα καλοδιατηρημένα της ψηφιδωτά και τα εντυπωσιακά ερείπια της. Επόμενος σταθμός η Αυτοκρατορική πόλη της Μεκνές, επίσης μνημείο της Unesco, γνωστής ως οι Μαροκινές Βερσαλλίες και πρωτεύουσα του Μαρόκου κατά τη διάρκεια της βασιλείας του σουλτάνου Μουλάι Ισμαήλ τον 17ο αιώνα. Θα θαυμάσουμε τα τείχη και τις οχυρώσεις που περικλείουν την πόλη, ενώ στο εσωτερικό της παλιάς πόλης, θα δούμε τον Μεντρεσέ Μπου Ινάνια, την μεγαλοπρεπή Πύλη Μανσούρ, τους Βασιλικούς στάβλους και το Μαυσωλείο του Μουλάι Ισμαήλ. Επιστροφή στη Φεζ για δείπνο και διανυκτέρευση.

**10η Ημέρα, 12 Μαρτίου 2025: Φεζ – Μπλέ πόλη Σεφσάουεν – Ταγγέρη**

A blue courtyard with plants and a window

Description automatically generatedΠρωινό στο ξενοδοχείο και αναχωρούμε για την Μπλε πόλη Σεφσαουέν, μια από τις διασημότερες πόλεις του Μαρόκο, που βρίσκεται στην οροσειρά Rif νότια της Μεσογειακής ακτογραμμής. Η πόλη είναι διάσημη για τα παραδοσιακά γαλάζια κτίρια της. Θα ανακαλύψουμε την παλιά πόλη και τις τοπικές αγορές, καθώς και τις μοναδικές χειροτεχνίες, που δεν είναι διαθέσιμες πουθενά αλλού στο Μαρόκο, όπως τα μάλλινα ενδύματα και τα υφαντά κουβέρτες. Το κατσικίσιο τυρί που παράγεται στην περιοχή είναι επίσης δημοφιλές στους τουρίστες. Συνεχίζουμε οδικά για την Ταγγέρη, μία από τις σπουδαιότερες πόλεις και λιμάνια της χώρας. Τακτοποίηση στα δωμάτια και δείπνο.

**11η Ημέρα, 13 Μαρτίου 2025: Ταγγέρη, ξενάγηση της πόλης**

Πρωινό στο ξενοδοχείο. Ξεκινάμε για την ολοήμερη ξενάγηση της πλέον κοσμοπολίτικης πόλης του Μαρόκου, της πύλης της Αφρικής, με την πλούσια ιστορία γεμάτη ίντριγκες και μυστήριο. Θα περιηγηθούμε μέσα στην μεσαιωνική μεντίνα με τα γραφικά και πολύβουα σουκ, τεϊοποτεία, το τζαμί του Μουλάι Ισμαήλ και την ιστορική κάσμπα. Συνεχίζουμε για το Parc de la Mendoubia (γνωστό και ως Grand Socco), όπου ζυμώθηκε η μαροκινή ανεξαρτησία και τις σπηλιές του Ηρακλή, στο ακρωτήριο Σπαρτέλ στην είσοδο των Στενών του Γιβραλτάρ με τον φάρο που σηματοδοτεί τη σύγκλιση του Ατλαντικού Ωκεανού και της Μεσογείου. Επιστροφή στο ξενοδοχείο, δείπνο και ξεκούραση.

**12η Ημέρα, 14 Μαρτίου 2025: Ταγγέρη – Ραμπάτ, ξενάγηση της πόλης**

Πρωινό στο ξενοδοχείο και οδική αναχώρηση για το Ραμπάτ, την πρωτεύουσα της χώρας.  
Άφιξη στην πόλη, όπου θα επισκεφθούμε την οχυρωμένη κάσμπα Ουντάϊα και θα διατρέξουμε τα τείχη των Αλμοαδών. Παλιά άντρο πειρατών, σήμερα η Ραμπάτ είναι μια πόλη σύγχρονη και κομψή που έχει να επιδείξει εντυπωσιακά μνημεία και κτίρια, όπως το Βασιλικό Ανάκτορο, το Μαυσωλείο του Μωχάμεντ του Ε’ και το αρχιτεκτονικό αριστούργημα, τον επονομαζόμενο «πύργο του Χασάν». Τακτοποίηση στο ξενοδοχείο, δείπνο και ξεκούραση.

**13η Ημέρα, 15 Μαρτίου 2025: Ραμπάτ – Καζαμπλάνκα, ξενάγηση της πόλης & Μεγάλο Τέμενος του Χασάν II**

A large white building with a green roof with Hassan II Mosque in the background

Description automatically generatedΠρωινό και αναχώρηση για την ξακουστή Καζαμπλάνκα – λευκή πόλη, τη μεγαλύτερη πόλη του Μαρόκου. Θα περιηγηθούμε στη κεντρική λεωφόρο Μωχάμεντ Ε’ με τα κτίσματα Αρ Ντεκώ από την εποχή της γαλλικής διοίκησης, το βασιλικό παλάτι, τον καθεδρικό της Ιερής καρδιάς και θα περπατήσουμε στην αγορά χειροτεχνίας του Χαμπούς. Το κύριο όμως αξιοθέατο αποτελεί η ξενάγησή μας μέσα στο Μεγάλο Τέμενος του Χασάν II, ένα από τα μεγαλύτερα τζαμιά στον Ισλαμικό κόσμο, ένα πραγματικό αρχιτεκτονικό στολίδι και αριστούργημα. Τακτοποίηση στο ξενοδοχείο, δείπνο και ξεκούραση.

**14-16η Ημέρα, 16 Μαρτίου 2025: Καζαμπλάνκα – Μαρακές**

Πρωινό στο ξενοδοχείο και οδική μεταφορά πίσω στο Μαρακές. Άφιξη και τακτοποίηση στο ξενοδοχείο μας. Το υπόλοιπο της μέρας μας ελεύθερο για να χαρείτε τις εγκαταστάσεις του ξενοδοχείου ή να περιηγηθείτε ξανά μέσα στην ιστορική μεντίνα και τα δαιδαλώδη στενά των σουκ, παζαρεύοντας για μερικά τελευταία τοπικά σουβενίρ. Δείπνο και ξεκούραση.

**15η Ημέρα, 17 Μαρτίου 2025: Μαρακές – Αθήνα, Πτήση επιστροφής**

Πρωινό στο ξενοδοχείο και μεταφορά μέχρι το αεροδρόμιο. Επιβίβαση στην πτήση της επιστροφής μας, γεμάτοι μοναδικές εικόνες και ανεπανάληπτες εμπειρίες.

Σημείωση: Η σειρά του προγράμματος ενδέχεται να αλλάξει, χωρίς να παραλειφθούν αξιοθέατα και σημεία ενδιαφέροντος.

**Γενικές Σημειώσεις**

- Τα Ελληνικά διαβατήρια δεν χρειάζονται τουριστική βίζα για το Μαρόκο

- Τα διαβατήρια θα πρέπει να έχουν ισχύ για τουλάχιστον 6 μήνες ακόμη από την άφιξη στον προορισμό

- Βεβαιωθείτε ότι το διαβατήριό σας έχει κενές σελίδες, ισάριθμες με τον αριθμό των χωρών που θα επισκεφθείτε

- Το γραφείο μας δεν φέρει καμία ευθύνη για οποιοδήποτε πρόβλημα λόγω μη ανανέωσης του διαβατηρίου σας

- Οι ταξιδιώτες μη ελληνικής υπηκοότητας ή οι κάτοχοι μη ελληνικών διαβατηρίων οφείλουν να επικοινωνούν κατ’ ιδίαν με την πρεσβεία της χώρας στην οποία επιθυμούν να ταξιδέψουν, προκειμένου να πληροφορηθούν τα όποια διαδικαστικά για την έκδοση βίζας, εφόσον αυτή απαιτείται. Το DionTours N.G. & Red Elephant δεν φέρει καμία ευθύνη για τυχόν πρόβλημα που ενδεχομένως να παρουσιαστεί

- Το ταξίδι εκτελείται με ελάχιστη συμμετοχή 16 ατόμων. Σε περίπτωση που η συμμετοχή είναι μικρότερη, το ταξίδι δεν ακυρώνεται και εκτελείται με επιβάρυνση

- Η ροή του προγράμματος μπορεί να αλλάξει αν αυτό κριθεί αναγκαίο, για την καλύτερη έκβασή του

Αν κάποιοι από τους ταξιδιώτες θέλουν να επισκεφθούν οικισμούς και τοποθεσίες που δεν περιλαμβάνονται στο πρόγραμμα μπορεί να γίνει κατόπιν συνεννόησης με τους διοργανωτές και το κόστος επιβαρύνεται ο ταξιδιώτης

- Παρακαλείσθε να είστε πάντα ενήμεροι του καθημερινού προγράμματος, έτσι ώστε να αποφεύγονται καθυστερήσεις και παρανοήσεις

- Παραλαβή δωματίων: 15.00 & Παράδοση δωματίων: 11.00

- Η εταιρεία διατηρεί το δικαίωμα αντικατάστασης των ξενοδοχείων με άλλα αντίστοιχης ή ανώτερης κατηγορίας σε περίπτωση ανωτέρας βίας ή υπερκάλυψης δωματίων (overbooking)

- Υπάρχει η δυνατότητα αναβάθμισης του δωματίου και του είδους διατροφής με την αντίστοιχη επιβάρυνση. Οι τιμές των φόρων αεροδρομίων είναι βασισμένες στην τρέχουσα τιμή πετρελαίου

- Το τελικό κόστος των φόρων των αεροδρομίων θα επιβεβαιώνεται την ημέρα έκδοσης του αεροπορικού εισιτηρίου

- Σε περίπτωση ακύρωσης μετά την επιβεβαίωση της κράτησης, θα υπάρξουν ακυρωτικά με βάση τους όρους της κάθε υπηρεσίας

- Η συμμετοχή στην εκδρομή σημαίνει ότι έχετε διαβάσει το καθημερινό πρόγραμμα, το έχετε κατανοήσει και συμφωνείτε με τα αναγραφόμενα, και ότι αποδέχεστε τους όρους συμμετοχής που αναγράφονται στα έντυπά μας και στην ιστοσελίδα μας στο Διαδίκτυο. Αν θέλετε να διαβάσετε τους όρους συμμετοχής, παρακαλούμε ζητήστε να σας αποσταλούν από τους ταξιδιωτικούς μας συμβούλους.

- Οι τιμές συντάχθηκαν σύμφωνα με τις ισχύουσες ισοτιμίες νομισμάτων. Σε περίπτωση διαφοροποίησης των νομισματικών ισοτιμιών, αεροπορικών ναύλων ή τιμών ξενοδοχείων/ τοπικών φόρων, η εταιρεία φέρει το δικαίωμα αναπροσαρμογής της τελικής τιμής

**Πολιτική ακυρωτικών**

Σας ενημερώνουμε για την πολιτική ακυρωτικών των προμηθευτών του πακέτου (αερ. εταιρεία, ξενοδοχεία, τοπικές υπηρεσίες)

Σε περίπτωση ακύρωσης μέχρι 45 ημέρες πριν την αναχώρηση – 150 € ανά άτομο

Σε περίπτωση ακύρωσης 30-44 ημέρες πριν την αναχώρηση – 40% της συνολικής τιμής

Σε περίπτωση ακύρωσης 16-29 ημέρες πριν την αναχώρηση – 80% της συνολικής τιμής

Σε περίπτωση ακύρωσης 0-15 ημέρες πριν την αναχώρηση – 100% της συνολικής τιμής

**Καιρικές συνθήκες**

Ψάχνετε την καλύτερη στιγμή για να επισκεφτείτε το Μαρόκο; Η άνοιξη (Μάρτιος έως Μάιος) και το φθινόπωρο (Σεπτέμβριος έως Νοέμβριος) αποτελούν σαφώς τις καλύτερες περιόδους. Όχι πολύ ζεστά, όχι πολύ κρύα - απλά τέλεια. Αυτή είναι καλύτερη στιγμή για να ταξιδέψετε στο Μαρόκο, για να εξερευνήσετε τις μεντίνες, να κάνετε παζάρια στις αγορές ή να δείτε ένα ηλιοβασίλεμα στην έρημο.

**Πληροφορίες & Δηλώσεις συμμετοχής**

-**Με την κράτηση** σας απαιτείται προκαταβολή ύψους **500 €** ανά άτομο έως τις **16/12**  
-2η δόση ύψους **500 €** έως τις **15/01**-Εξόφληση συμμετοχής έως τις **10/02**

**Τρόποι πληρωμής:**

-Με μετρητά στο γραφείο μας.   
-Με πιστωτική η χρεωστική κάρτα στο γραφείο μας, με δυνατότητα έως 6 δόσεων.  
-Με τραπεζική κατάθεση σε έναν από τους παρακάτω λογαριασμούς.

**Τραπεζικοί λογαριασμοί**

**Η κάθε πληρωμή θα πρέπει να συνοδεύτε στην αιτιολογία με το ονοματεπώνυμο και BEST OF ΜΑΡΟΚΟ**

|  |  |  |  |
| --- | --- | --- | --- |
| **ΤΡΑΠΕΖΑ** | **ΑΡ. ΛΟΓΑΡΙΑΣΜΟΥ** | **ΙΒΑΝ** | **SWIFT-BIC** |
| **PIRAEUS BANK** | 5238084600738 | GR4101722380005238084600738 | PIRBGRAA |
| **ALPHA BANK** | 704002002016957 | GR8601407040704002002016957 | CRBAGRAA |
| **EUROBANK** | 0026.0203.80.0201612187 | GR7302602030000800201612187 | ERBKGRAA |
| **NATIONAL BANK OF GREECE** | 212/002954-89 | GR1801102120000021200295489 | ETHNGRAA |
| **REVOLUT BANK** |  | LT423250089573992429 | REVOLT21 |

**PAYEE /ΔΙΚΑΙΟΥΧΟΣ: DIONTOURS NG & RED ELEPHANT O.E.**

**People riding camels in the desert

Description automatically generated**